open-index/open-wikipedia-markdown huggingface dataset:
Ålfotbreen

**Ålfotbreen** er en isbre i kommunene Bremanger, Kinn og Gloppen i Vestland fylke. 

Breen hadde per 2010 et areal på 10,6  km². Breen ble også regnet som det høyeste punkt i daværende Flora kommune, med 1385 moh. Breen har imidlertid smeltet ned, og på det høyeste punkt stikker nå fast fjell fram med en høyde på 1360 moh. Dermed er det høyeste punktet i nåværende Kinn kommune Keipen lenger vest, 1362 meter over havet.

Det er estimert at Ålfotbreen har en årlig nedbørnormal på 5600 mm, noe som gjør den til det våteste stedet i Norge.

## Landskapsvernområde
Breen ble 9. januar 2009 vedtatt vernet som *Ålfotbreen [[landskapsvernområde]]* av Kongen i statsråd. Verneområdet er 226 km²

## Referanser
Staffordshire Police

**Staffordshire Police** er en engelsk politistyrke som betjener Staffordshire og Stoke-on-Trent i regionen West Midlands.

Styrken ble opprettet 1. januar 1968 under navnet *Staffordshire County and Stoke-on-Trent Constabulary* ved sammenslåing av *Staffordshire Constabulary* og *Stoke-on-Trent City Police*. Noen områder ble avstått til det nye West Midlands Police i 1974, og samtidig fikk styrken sitt nåværende navn.

I begynnelsen av 2006 foreslo innenriksdepartementet å slå styrken sammen med Warwickshire Constabulary, West Mercia Constabulary og West Midlands Police til en felles styrke for West Midlands.

## Eksterne lenker
* Staffordshire Police 
* Staffordshire Police Authority
Bayerische Polizei

**Bayerische Polizei** er statspolitiet (*Landespolizei*) i Fristaten Bayern, og en av 16 politistyrker på delstatsnivå i Tyskland. Det er underlagt Bayerns innenriksministerium og har ca. 36&nbsp;000 ansatte.

Den fiktive kriminaletterforskeren «Derrick» i fjernsynsserien av samme navn arbeider i Bayerische Polizei.

## Eksterne lenker
* Bayerische Polizei
DOD

**DOD**, **Dod** eller **DoD** kan sikte til:

* Forsvarsdepartementet (USA), DOD
* Drakar och Demoner, rollespill forkortet DoD
* IATA-koden til Dodoma internasjonale lufthavn i Tanzania

Personer
* Lottie Dod, britisk tennis- og golfspiller
* William Dod, britisk bueskytter
Defense Contract Audit Agency

**Defense Contract Audit Agency** (**DCAA**) er en amerikansk etat underlagt Forsvarsdepartementet med ansvar for revisjon av kontrakter og økonomisk rådgivning til alle departementents enheter som driver innkjøp og innleie.

DCAA ble opprettet 8. januar 1965 og har rundt 4&nbsp;000 ansatte ved mer enn 300 distriktskontorer i USA, Europa og stillehavsområdet.

## Eksterne lenker
*
SF

**SF** har flere betydninger:

*San Francisco
*Sinn Féin
*Science fiction
*Schweizer Fernsehen
*Sosialistisk Folkeparti, tidligere politisk parti i Norge
*Socialistisk Folkeparti, dansk politisk parti
*Svensk Filmindustri
*Suomi&ndash;Finland
*U.S. Air Force Security Forces
*U.S. Army Special Forces
*Sandefjord Fotball
*Statsforetak
**[[Star Fox]]*, Nintendos videospillserie
Frisco

**Frisco** har flere betydninger:

*Frisco (Colorado)
*Frisco (Nord-Carolina)
*Frisco (Texas)
*Frisco City i Alabama
*kallenavn på San Francisco
Frisco (Texas)

**Frisco** er en forstad til Dallas i den amerikanske delstaten Texas. Ved folketellingen i 2000 hadde byen 33&nbsp;714 innbyggere.

Byen fikk sitt navn i 1904 da innbyggerne valgte navnet Frisco for å hedre St.&nbsp;Louis&ndash;San&nbsp;Francisco-banen, som byen ble grunnlagt ved. Fotballklubben FC Dallas har sin hjemmearena, Toyota Stadium, ved utkanten av Frisco.

## Referanser


## Eksterne lenker
*
BBC News

**BBC News** er det britiske kringkastingsselskapet BBCs 24 timers nyhetskanal for det britiske publikum. Kanalen fungerer som en søsterkanal til den internasjonale nyhetskanalen BBC World News, som ikke er tilgjengelig i Storbritannia.

BBC News er ikke en del av det nasjonale TV-tilbudet, og sendes kun på kabelnettet og det digitale bakkenettet.

## Eksterne lenker
* 
* Uoffisiell side om BBC News 24
Pølsehorn

Et **pølsehorn**, også kalt **pølsesprøyte** eller **pølsestapper** er et kjøkkenredskap som brukes til å lage pølser. Pølsehornet er gjerne utformet som en tilsats til en kjøttkvern slik at kjøttfarsen eller pølseblandingen passerer ut gjennom sprøyten i en mindre åpning. Pølseskinnet (den rengjorte tarmen) er tredd inn over pølsehornet, slik at kjøttfarsen presses inn i pølseskinnet gjennom denne.

Betegnelsen *horn* kommer av at man for en del generasjoner siden benyttet deler av et kuhorn, eventuelt et bukkehorn, som trakt for å fylle pølsene.

## Eksterne lenker
* Bilder av gammeldagse pølsehorn hos Digitalt Museum
* En nettside med billedeksempler på diverse moderne pølsehorn
Hans Chr. Alsvik

**Hans Christian Alsvik** (1936–2011) var en norsk filolog og programleder som var ansatt i NRK i en årrekke. Han befattet seg mest med naturprogram, deriblant *[[Naturredaksjonen]].* 

## Journalist
Alsvik kom til NRK i 1966, etter å ha vært journalist i *[[Vestfold Arbeiderblad]]*. I en årrekke var Alsvik en av de store NRK-profilene, og det var særlig naturprogrammer han ble kjent for. Alsvik ble etter hvert en arvtaker etter nestoren Per Hafslund.

## Hedersbevisninger
I 2002 mottok Alsvik Kongens fortjenstmedalje i gull. 

## Forfatter
Alsvik ga også ut en rekke bøker, både alene og sammen med andre. I 1994 reviderte han Harald Sverdrups *Norsk naturkalender* fra 1977, ISBN 82-03-24032-1 For øvrig kom de fleste av hans utgivelser på 1970-tallet

## Bibliografi
* 1961: *Horten arbeidskontor – En beretning om virksomheten 1909–1961*
* 1972: *Salutt*, ISBN 82 02 02620 2
* 1973: *Nattsøster og andre fortellinger*, ISBN 82-02-02867-1
* 1974: *Glassplaten*, ISBN 82-02-03050-1
* 1975: *Middagsgjesten fra Lopphavet*, ISBN 82-02-03317-9
* 1976: *Hundlort og fiken*, ISBN 82-02-03548-1
* 1977: *Geparden som ville intervjues –  natur og unatur i ni land*, ISBN 82-02-03867-7
* 1978: *Safari til strandvågen*, ISBN 82-02-04061-2
* 1979: *Tavaritsj*, ISBN 82-02-04253-4

## Referanser


## Eksterne lenker
*
Peter Almqvist

**Peter Almqvist** (født 17. juli 1957 i Lund, død 6. april 2015) var en svensk gitarist og jazzmusiker. Han var blant annet kjent fra duoen Guitars Unlimited med Ulf Wakenius. Duoen ble dannet i 1980 og ble særlig kjent etter å ha vært pausenummeret i Eurovision Song Contest 1985.

Hans egen *Peter Almqvist Trio,* dannet i 1988, besto av Yasuhito Mori på bass og Raymond Karlsson på trommer. Gruppa turnerte blant annet med Art Farmer og ga ut albumene *Dig, myself and I* (Storyville, 1995) og *Peter Almqvist Trio med [[Horace Parlan]]* (Storyville, 1997).

Soloplaten *My Sound, solos and duets* utkom i 2000 (Storyville). Almqvist døde påsken 2015 etter lengre tids sykdom.

## Referanser


## Eksterne lenker
* peteralmqvist.se
Marshall

**Marshall** har flere betydninger:

* Marshall Amplification, britisk produsent av lydutstyr, spesielt kjent for sine gitarforsterkere

## Steder
*Marshall (Alaska)
*Marshall (Arkansas)
*Marshall (Illinois)
*Marshall (Indiana)
*Marshall (Minnesota)
*Marshall (Texas)
*Marshall (Victoria)
*Marshalløyene

## Personer
*Alfred Marshall
*Marshall Bruce Mathers III kjent som Eminem
*Frank Marshall

## Traktater
*Marshall-hjelpen
Det første triumvirat

**Det første triumvirat** var en politisk allianse i 60 f.Kr. under republikken mellom tre framtredende romerske politikere (*triumvirer*) som omfattet Julius Cæsar, Marcus Licinius Crassus og Gnaeus Pompeius. De tre var ambisiøse rivaler som alle søkte politisk makt, men som fant det formålstjenlig å inngå en politisk allianse for å få ryggdekning til hverandre. Alliansen var ikke en sammenslutning av de med samme politiske idealer og ambisjoner, men de søkte alle personlige fordeler. 

## Etymologi
Latinske *triumvir* eller *tresvir* er «en av tre menn i samme posisjon eller av samme autoritet» Begrepet kommer fra den gammellatinske frasen *trium virum*, genitiv flertall av *tres viri*, «tre menn», dannet av *tres*, tre, og *viri*, flertall av *vir*. Den politiske betegnelsen *triumvirat* er langt senere, bevitnet på 1580-tallet, fra *triumviratus*, avledet fra *triumvir*. Uttrykket er hovedsakelig benyttet for å beskrive det første triumvirat og det andre i 43 f.Kr. mellom Marcus Antonius, Lepidus og Gaius Octavius.

## Sammenslutningen
Posisjonen til hærføreren Pompeius, som hadde beseiret pirater fra Kilikia i Anatolia, erobret Selevkideriket i Asia, og underkastet Judea i Midtøsten, hadde ikke det romerske senatet med seg i sin organisering av Østen. Crassus, en av de rikeste menn i Roma, og den som beseiret opprøreren Spartacus, hadde ikke fått en den strålende karriere som senator som han mente han fortjente. Julius Cæsar, en populær og taktisk dyktig politiker og ble valgt til konsul for året 59 f.Kr., men visste at han ville møte opposisjon fra de konservative senatorene. Den romersk historikeren Titus Livius beskrev presist det første triumvirat som «en konspirasjon mot staten ved dets tre ledende borgere.»

Crassus og Pompeius hadde til felles at de begge var meget rike, en fordel Cæsar ikke hadde, men hans familie kunne spore sine aner tilbake til Romas opprinnelse. Crassus var villig til å støtte Cæsars gjeldsforpliktelser da han var i provinsen Spania i 61, og i løpet av sitt år som romersk konsul i 59 presset Cæsar gjennom Pompeius' bosetningsordninger. Pompeius' jordtildelinger var de løfter han hadde gitt til sine soldater som belønning for deres bedrifter, *acta*, i Østen.

Når triumviratet faktisk ble inngått er et emne for akademisk debatt, men det er generelt antatt at det skjedde en gang i løpet av 60 f.Kr. da Cæsar ble konsul. Den greske historikeren Plutarkos beskrev de politiske avgjørelsen som følgende:

## Referanser


## Litteratur
* Boak, Arthur E.R. (1925): *History of Rome to 565 A.D.*, New York:Macmillan
* Boatwright, Mary T.; Gargola, Daniel J. & Talbert, Richard J. A. (2004): *The Romans: From Village to Empire*, Oxford, UK:Oxford University Press, ISBN 0195118758
* Goldsworthy, Adrian (2008): *Caesar: Life of a Colossus*. New Haven, CT: Yale University Press. ISBN 9780300126891.
* Ørsted, Peter (2007): *Gaius Julius Cæsar. Politikk og moral i det romerske imperium*, Oslo: Spartacus. ISBN 978-82-430-0392-7.
Glimmerskifer

**Glimmerskifer** er en sammensatt metamorf bergart av hovedsakelig av glimmer og kvarts. Glimmerskifer er lagdelt og har gode kløvegenskaper (milli- til centimeter tykke flak).

Den består av lagvise mineraler. Hovedmaterialene er kvarts og glimmer. Men også noe feltspat, kloritt, apatitt og andre mineraler. Glimmer er dannet av mørk biotitt, paragonitt og lys muskovitt. 

Den kan også inneholde granat, kyanitt, staurolitt eller sillimanitt. Dersom innholdet av ett av disse er dominerende, kalles den for *granatglimmerskifer*, *kyanittglimmerskifer* osv.

Den danner godt jordsmonn. 

Glimmerskifer har lange tradisjoner i Norge, særlig for kvernstein. Vekslingen mellom harde og myke mineraler gjorde at glimmerskifer ble den mest brukte bergart til kvernstein i Norge, helt fra 700-tallet og fram til begynnelsen av 1900-tallet.

## Dannelse
Glimmerskifer er dannet ved avsetning (sedimentering) av leire, på bunnen av vann (innsjøer eller hav) fra kambro til silur perioden.

Leiren er avsatt i intervaller eller sykluser, derfor er skifer lagdelt. Senere er disse brakt ned i jordskorpen. Ved høy temperatur på omtrent 600&nbsp;°C og trykk opptil 5&nbsp;kB, har sedimentlagene blitt omdannet (metamorfose) fra leire til skifer. 

Graden av omdanning (metamorfose) fra leire gir ulike kvaliteter av skifer. Leirskifer er ikke omdannet og er en ganske myk skifer. Fyllitt er hardere og mer omdannet, mens glimmerskifer og kvartsittskifer er hardest og de mest omdannede.

## Norske glimmerskiferbrudd
I Norge finnes glimmerskifer generelt langs hele den kaledonske fjellkjede. Store steinbruddsland finnes i Hyllestad, Selbu, Saltdal og Vågå. Den er vanlig i Gudbrandsdalen, Trøndelag, Nordland, Troms og Hyllestad. 

* I Otta brukes glimmerskifer som bygningsstein både ute og inne. Gulv- og veggflis, trapper, taktekking, terrasser. Det er flere typer glimmerskifer fra Otta. Fargene varierer fra rustrød til svart og mer sølvfarget grå. Skiferen har handelsnavn etter utseende: 
***Otta-skifer* – en mørk litt glinsende skifer, med fin overflate. 
***Otta-skifer, rust* – en litt blek okerfarget skifer.
***Otta-Pillarguri* – en mørk litt glinsende skifer, med mer grov overflate.
***Otta-Pillarguri, rust* – en brunrød skifer, med halvfin, litt grov overflate.
* Sel – en mørk litt glinsende skifer. Skiferen har handelsnavnet *Sel-royal*.
* Kvænangen – brukes som innvendig bygningsstein. Gulv- og veggflis, trapper. Skiferen har handelsnavnet *Kvænangen-sølv*, en lys grå sølvfarget, litt glinsende skifer, med fin overflate.

## Referanser


## Eksterne lenker
* «Trandhjemsskifrene ved Molde» (PDF), artikkel i *Norsk geologisk tidsskrift* **34**, 1954
* «Norske bergarter poster», NGU
Helsetbanen

**Helsetbanen** er et idrettsanlegg som ligger ved Helset på Bærums Verk. Banen ligger ved siden av klubbhuset til Helset Idrettsforening, som er bruker av banen.

Tidligere var banen grusdekket, og fungerte som skøytebane om vinteren, men våren 2011 ble det bestemt at banen skulle skifte fra grus til kunstgress. Helsetbanen har aktiviteter som basketball, sandvolleyball og fotball.

## Eksterne lenker
* Kart over banen hos n3sport.no
Hari Mata Hari

**Hari Mata Hari** er et band fra Bosnia-Hercegovina. Hari Mata Hari er scenenavnet til frontfigur Hajrudin «Harija» Varešanović, som deltok i Eurovision Song Contest 2006, hvor han kom på en tredjeplass. Sangen han fremførte ble skrevet av Željko Joksimović. Bandet er opprinnelig fra Sarajevo. De fire nåværende medlemmene er:
* – sang
* – trommer 
* – sologitar
* – gitar

## Diskografi
*1985 – *U tvojoj kosi* 
*1986 – *Ne bi te odbranila ni cijela Jugoslavija*
*1988 – *Ja te volim najviše na svijetu*
*1989 – *Volio bi' da te ne volim*
*1990 – *Strah me da te volim*
*1992 – *Rođena si samo za mene*
*1994 – *Ostaj mi zbogom ljubavi* 
*1998 – *Ja nemam snage da te ne volim* 
*2001 – *Sve najljepše od Hari Mata Hari* 
*2001 – *Baš ti lijepo stoje suze*
*2002 – *Ružmarin i najljepše neobjavljene pjesme* 
*2002 – *Live*
*2004 – *Zakon jačega* 

## Referanser


## Eksterne lenker
* 
*
Bjønn

**Bjønn** kan sikte til:

* **[[Brunbjørn]]**
* **Bjønn**, et redskap for stramming av kjetting, spesielt ved framkjøring av tømmer med hest.
Ragnhild Magerøy

**Ragnhild Elbjørg Magerøy** (1920–2010) var en norsk forfatter, ved sin død bosatt i Tønsberg.

Magerøy debuterte litterært i 1957 med romanen *Gunhild*, og gav senere ut en rekke romaner. Hun skrev også  noveller, dikt og essays. Hun er særlig kjent for sine historiske romaner.

I 1975 ble hun tildelt Doblougprisen.

## Bibliografi
* *Gunhild* &ndash; roman (1957)
* *Forbannet kvinne* &ndash; roman (1958)
* *Kjærligheten spør ikke* &ndash; roman (1960)
* *Lengsel, men ingen vinge* &ndash; roman (1962)
* *Dronning uten rike* &ndash; roman (1966)
* *Mens nornene spinner* &ndash; roman (1969)
* *Himmelen er gul* &ndash; roman (1970)
* *Nikolas* &ndash; roman (1972)
* *Kvassere enn sverdet* &ndash; roman (1974)
* *Baglerbispen* &ndash; roman (1976)
* *Du* &ndash; dikt (1977)
* *De som dro Sudr* &ndash; roman (1979)
* *Den lange vandringen* &ndash; roman (1980)
* *Jorsal* &ndash; roman (1982)
* *Miriams kilde* &ndash; noveller (1985)
* *Risens hjerte og andre fortellinger* &ndash; fortellinger (1987)
* *Spotlight på sagaen* &ndash; essays (1991)
* *Den hvite steinen* &ndash; roman (1995)
* *Hallfrid* &ndash; roman (1997)
* *Vesterhavs* &ndash; essays (1999)
* *Tusmørkefabler og sannferdige eventyr* &ndash; essays (2003)

## Priser og utmerkelser
* Doblougprisen 1975

## Referanser


## Eksterne lenker
* Ragnhild Magerøy i kulturnett.no, med biografi
* Digitaliserte bøker av Magerøy hos Nasjonalbiblioteket.
* «Ragnhild Magerøy» i Norsk biografisk leksikon
Quinn Direct British Masters

**Quinn Direct British Masters** er en golfturnering på Europatouren som arrangeres hvert år i mai, som sesongens første turnering i Storbritannia. Den ble første gang spilt i 1946 og har vært en fast del av Europatouren siden starten i 1972 (med unntak av 1984), og har gjennomgått en rekke navneendringer. På 1980-tallet var det et av de mest lukrative mesterskapene på Europatouren med en premiepott blant de tre største, men turneringens status, eller i hvert fall premiepottens relative størrelse, har falt de seneste årene.

## Eksterne lenker
*
1. divisjon fotball for menn 1975

**[[Eliteserien i fotball|1. divisjon]] 1975** startet 27. april og sluttet 17. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

## Tabell

## Kilder
*rsssf.no 
*Norsk fotball-leksikon, 1999
VGBB

**Very Good Big Band** (**VGBB**) er et studentstorband i Tromsø. VGBB ble etablert i 2001 på studenthuset driv. Bandet består av studenter fra Universitetet i Tromsø og Høgskolen i Tromsø. Bandet har gjort stor suksess i Arkhangelsk i Russland og i Lødingen i Norge, men oftest i Tromsø, de fleste gangene på Driv.

## Eksterne lenker
*
Nettverkskredittgruppe

En **nettverkskredittgruppe** er en gruppe på fem til sju medlemmer som er i ferd med å etablere egen virksomhet eller som nettopp har etablert virksomheten. Innovasjon Norge bevilger støtte til nettverkskredittgruppen i form av utlånskapital, kompetansehevende midler og lønn til en prosjektleder for gruppen de første to årene den er etablert. Utlånskapitalen disponeres av gruppen. Gruppen avtaler et fast sparebeløp som skal stå som sikkerhet for lånekapitalen.

Nettverkskredittgruppen forplikter seg til jevnlige møter der utvikling av det enkelte medlems virksomhet er sentralt. Grameen Bank, grunnlagt av professor Muhammad Yunus i Bangladesh er modell for nettverkskredittgruppene.  Nettverkskredittordningen er i utgangspunktet kjønnsnøytral, men har stort sett vært benyttet av kvinner. I tillegg til tilgang på rimelige lån, mikrokreditt, er kompetanseoverføring en viktig bonus for gruppemedlemmene.

## Eksterne lenker

* Artikkel om nettverkskredittgrupper fra Innovasjon Norge
James J. Corbett

**James John Corbett** også kalt **Gentleman Jim** (1866–1933) var verdensmester i tungvektsboksing 1892&ndash;97.

7. september 1892 i The Olympic Club i New Orleans, Louisiana, vant Corbett verdensmestertittelen gjennom å vinne kampen mot John L. Sullivan på knockout i 21. runde.

Han forsvarte tittelen kun en gang: 25. januar 1894, da Corbett beseiret britiske Charley Mitchell på knockout i tredje runde.

Jim Corbett tapte tittelen 17. mars 1897 i en kamp i Carson City, Nevada mot Bob Fitzsimmons fra New Zealand.

Corbett spilt også i noen filmer: Corbett and Courtney Before the Kinetograph (1894), The Corbett-Fitzsimmons Fight (1897), The Midnight Man (1919), The Prince of Avenue A (1920) og Broadway ved natt (1924)

## Se også
* Tungvekt
* Boksingens Hall of Fame
* James J. Corbett vs. John L. Sullivan
* Bob Fitzsimmons vs. James J. Corbett
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
* 
* 
*
Wilmington (Nord-Carolina)

**Wilmington** er en by sørøst i delstaten Nord-Carolina nær atlanterhavskysten og utløpet av Cape Fear-elven.

Byen er hovedsete for New Hanover fylke og har et innbyggertall på  ifølge estimatet fra 2010. Byen er oppkalt etter Spencer Compton, som var greve av Wilmington i England mellom 1730 og 1743.

Området var forsøkt bosatt på 1600-tallet, men de første varige bosetningene kom i 1725. Wilmington ble formelt grunnlagt i 1739. Som en av sørstatene hadde Nord-Carolina slaveri, og mye av naturressursene i området ble utnyttet ved hjelp av slaver.

Slaget ved Moore's Creek Bridge fant sted i nærheten under den amerikanske uavhengighetskrigen i 1776.

Under den amerikanske borgerkrigen var Wilmington en viktig marinebase for sørstatene. Byen falt til unionsstyrkene etter kamper mellom 11. og 22. februar 1865, noe som stengte av sørstatenes siste havn. Etter krigen var motsetninger mellom hvite og svarte fortsatt høye. Det toppet seg da hvite opprørere drepte 22 svarte mennesker i 1898 under et kupp mot det sittende republikanske styret. Wilmington var på denne tid den største byen i staten, og hendelsen bidrog til at demokratene vant kontroll over delstaten og fikk fjernet mange av rettighetene som de svarte hadde fått i årene etter krigen.

Byen er stadig en viktig havneby. Turistindustrien er også betydelig da byen har et historisk kvarter og flere sandstrender i nærheten. University of North Carolina Wilmington med rundt  studenter ligger også i byen.

## Referanser


## Eksterne lenker
*
Wilmington

**Wilmington** er navnet på flere steder.

I USA er de største byene med navnet
*Wilmington (Delaware)
*Wilmington (Massachusetts)
*Wilmington (North Carolina)

I England er det to landsbyer med navnet
*Wilmington (Kent)
*Wilmington (Sussex)

Undervisningsinstitusjoner:
* Wilmington College of Ohio
* Wilmington College i Delaware
John L. Sullivan

**John Lawrence Sullivan** (født 15. oktober 1858 i Roxbury, Boston, Massachusetts, død 2. februar 1918) var en amerikansk bokser, født av irske immigranter. Han regnes som den første moderne tungvektsmesteren i boksing.

På denne tiden fantes ikke noen offisiell tittel i boksing, men Sullivan regnes som mester etter å ha beseiret Paddy Ryan i Mississippi City 7. februar 1882.  

Han tapte tittelen 7. september 1892 i New Orleans, Louisiana, da han ble beseiret av James J. Corbett som vant på knockout i den 21. runden.

## Se også
* Tungvekt
* Boksingens Hall of Fame
* James J. Corbett vs. John L. Sullivan
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
*
Liste over frankiske rikshovmestre

**[[major domus|Rikshovmestrene]]** (**Major Domus**) var de øverste embetsmennene til merovingerkongene.

## Rikshovmestere i Austrasia

## Rikshovmestere i Neustria

## Rikshovmestere i Burgund

Etter dette ble embetet forent med det i Neustria, selv om Burgund forble et eget rike under kongen av Neustria og Burgund. Administrasjonen av Burgund var i en kort periode under:

## Kilder
*Oman, Charles, *The Dark Ages 476-918*, London, 1914.
*Gregorius av Tours. *Historia Francorum*, translated by Earnest Brehaut, 1916. Tilgjengelig på Medieval Sourcebook .
*Fredegar. *The Chronicle of Fredegar*, oversatt til engelsk av J. M. Wallace-Hadrill, 1960, i *The Early Middle Ages 500-1000*, redigert av Robert Bentrano (New York, 1964).
Gjelleråsen

**Gjelleråsen** er en ås på grensen mellom Oslo, Lillestrøm kommune og Nittedal kommune, og på tettbebyggelse beliggende på denne lengst syd i Nittedal herunder områdene Hagan, Skillebekk og Holumskog.

Åsen er delt mellom Oslo i vest, Lillestrøm i øst, og altså Nittedal i nord. Over åsen går flere viktige historiske veifar, samt to moderne hovedveier på hver sin side av åsen: riksvei 4 i nordvest og E6 i sørøst.

Det eldste faret er den såkalte *[[Oldtidsveien på Stovner|Oldtidsveien]]*. Den kan følges fra Fossum gård, like bak Stovner senter og over det høyeste partet av åsen. Nær toppunktet ligger en jordblandet gravrøys, og et par rene gravrøyser ligger tett opptil veifaret. Dette indikerer en svært høy alder på veifaret, kanskje ned i bronsealderen. Videre nedover på nordsiden kan sees rester av skansen som ble bygd her i 1716, da Karl XII gjorde sitt første innfall i Norge. Da var det svenske patruljer her som lette etter ubevoktede veier inn mot Christiania (Oslo). De ble slått tilbake av mannskapene på skansen her.

På 1700-tallet ble det behov for å bygge veier for kjøretøy. Den gamle traseen var uegnet til det, så den nye veien ble lagt i en bue om Grorud opp til Skillebekk og derfra diagonalt over til Lahaugmoen. Her var det skysstasjon og handelsbod. Under okkupasjonen ble området annektert av Wehrmacht, som bygde ut Lahaugmoen militærleir. Den var i mange år etter krigen standkvarter for Hærens sanitet, men ble nedlagt på 1990-tallet. 

Tettbebyggelsen Gjelleråsen er blitt et knutepunkt for Trondheimsveien, hvor denne skiller lag med riksvei 4, og fortsetter som riksvei 22 mot Lillestrøm. Hagantunnelen på riksvei 4 starter på Gjelleråsen, og munner ut på Slattum, hvor riksvei 4 fortsetter nordover Nittedal.

Hovedanlegget til Ringnes bryggerier ligger på Gjelleråsen. Det samme gjør hovedfabrikken til Diplom-Is, Arcus og hovedkontoret til Würth Norge. 

Navnet på passet ved Gjelleråsen kan komme fra *Gjølluraas*, der første ledd er etter *Gjoleid*, som skal bety «det vindfulle engområde», eller fra *Gjøl* - *Gjel*, som beskriver et innhugg i terrenget der ferdselsveiene gikk over åsen. Men det kan også komme fra verbet *Gjalla* = lyde, som fra et ekko.

## Referanser
Tarik Filipović

**Tarik Filipović** er en bosnisk skuespiller. Han ble født i Zenica i Bosnia-Hercegovina 11. mars 1972 og er etnisk bosnjak. Han har blant annet spilt i filmen *Behind Enemy Lines* med Owen Wilson og Gene Hackman. Nå er han programleder for den kroatiske versjonen av *[[Vil du bli millionær?]]*

## Filmer
* *Go West* (2005) 
* *Dva igrača s klupe* (2005) 
* *Bitange i princeze* (TV-serie) (2005) 
* *Duga mračna noć* (TV-serie) (2005) 
* *Dobro ustimani mrtvaci* (2005) 
* *Duga mračna noć* (2004) 
* *Leti leti* (2004) 
* *Svjedoci* (2003) 
* *24 sata* (2002) 
* *Tko želi biti milijunaš?* (TV-serie) (2002) 
* *Behind Enemy Lines* (2001) 
* *Polagana predaja* (2001) 
* *Naši i vaši* (TV-serie) (2000) 
* *Agonija* (1998) 
* *Isprani* (1995) 
* *Cijena života* (1994) 
* *Okus limuna* (1993) 

## Eksterne lenker
*
Per Knudsen

**Per Knudsen** (født 11. mai 1930, død 9. mai 2006 i Oslo) var en markant fotballspiller for Vålerenga. Han var den person med flest kamper for laget (175) i perioden 1954&ndash;1967, hvor han totalt skåret 58 mål, han deler således med Leif Eriksen statusen å ha skåret flest mål for laget. Han døde plutselig på Vålerengas treningsfelt på Valle i Oslo 9. mai 2006.

## Eksterne lenker
* 
* «VIF-legende døde på treningsfeltet» – nyhetsoppslag i *Aftenposten*
Tommy Lee

**Tommy Lee Bass** (født 3. oktober 1962 i Aten, Hellas) er en amerikansk musiker, best kjent for å ha vært med å starte Mötley Crüe som trommeslager. Han har også sitt eget band, nu metal-bandet Methods of Mayhem.

Han har vært gift med modellen Elaine Bergen og skuespillerne Heather Locklear og Pamela Anderson. Han er kjent for sitt utsvevende liv og har i tillegg til å ha sittet i fengsel for mishandling også deltatt på en sex-video.

## Diskografi
;Mötley Crüe
* 1981 – *[[Too Fast for Love]]*
* 1983 – *[[Shout at the Devil]]*
* 1985 – *[[Theater of Pain]]*
* 1987 – *[[Girls, Girls, Girls (Mötley Crüe-album)|Girls, Girls, Girls]]*
* 1989 – *[[Dr. Feelgood]]*
* 1991 – *[[Decade of Decadence]]*
* 1991 – *[[Mötley Crüe: Best of 1981-1991|Best of 1981-1991]]*
* 1994 – *[[Mötley Crüe (album)|Mötley Crüe]]*
* 1997 – *[[Generation Swine]]*
* 1997 – *[[Mötley Crüe: Best of 1981-1997|Best of 1981-1997]]*
* 1998 – *[[Greatest Hits (Mötley Crüe)|Greatest Hits]]*
* 1999 – *[[Mötley Crüe - Live: Entertainment or Death|Live: Entertainment or Death]]*
* 2000 – *[[New Tattoo]]*
* 2005 – *[[Red White and Crüe]]*
* 2008 – *[[Saints of Los Angeles]]*

;Methods of Mayhem
* 1999: *Methods of Mayhem* 
* 2010: *A Public Disservice Announcement*

## Referanser


## Eksterne lenker
* 
* 
* 
*
Ytre Follo tingrett

**Ytre Follo tingrett** inntil og med 2005 en tingrett i Drøbak, ca. 35&nbsp;km syd for Oslo, i Akershus fylke. Ytre Follo tingretts domsmyndighetsområde omfattet Follo-kommunene Frogn, Nesodden og Vestby. Fra 1. januar 2006 ble Ytre Follo tingrett slått sammen med Indre Follo tingrett til Follo tingrett.
Follo tingrett

**Follo tingrett** var en tingrett under Borgarting lagdømme i Ski, ca. 25&nbsp;km sydøst for Oslo, i Akershus fylke. Den ble etablert 1. januar 2006 ved en sammenslåing av Indre Follo tingrett og Ytre Follo tingrett, begge før 2002 under betegnelsen herredsrett. Follo tingrett dekket Follo-kommunene Enebakk, Frogn, Nesodden, Nordre Follo, Vestby og Ås. 

Domstolen hadde åtte dommere og én dommerfullmektig.

Follo sorenskriverembete ble opprettet i 1591 og besto fram til 1955 da det ble delt i Ytre Follo og Indre Follo sorenskriverembeter. Drøbak var i perioden 1851 til 1902 utskilt med eget byfogdembete.

## Eksterne lenker
* Follo tingrett hos domstol.no
Allan Gaarde

**Allan Bisgaard Gaarde** (født 25. januar 1975 i Grindsted) er en dansk tidligere fotballspiller, nå sportsdirektør i den danske klubben Aab.  Han var tidligere kaptein på Viking, men han måtte sesongen 2007 gi fra seg kapteinsbindet til landsmann Nicolai Stokholm. Gaarde spilte gjerne sentralt på midtbanen, eller på venstre kant.

Vinteren 2007 pådro seg et brudd i foten i en treningskamp mot Lyn. Han gikk glipp av seriestarten, men var tilbake i Vikings startoppstilling i løpet av juni.

Den 15. januar 2009 ble Gaarde klar for den danske klubben Vejle et år før kontrakten var fullført. Gaarde skrev under på en to-års kontrakt.

## Karriere som spiller

*Oppdatert 1. november 2010*

## Referanser


## Eksterne lenker
* 
* 
* Profil på Vikings hjemmesider
* Profil på AaBs hjemmesider
* Profil på Vejle BKs hjemmesider
Daniel Theorin

**Daniel Theorin** (født 4. august 1983) er en svensk fotballspiller som spiller for Malmö FF.  Han kom til klubben i desember 2006 etter to sesonger i Lyn. Han har tidligere spilt for de svenske klubbene IF Aljarna, GIF Sundsvall, Selånger,  Friska Viljor FC og IFK Timrå.

## Referanser

## Eksterne lenker
*
Filippinenes forsvar

**Filippinenes forsvar** (filippinsk: *Sandatahang Lakas ng Pilipinas*) ble formelt organisert under amerikanske herredømme etter den nasjonale forsvarspakt av 21. desember 1935.

## Organisasjon
Forsvaret er organisert i tre forsvarsgrener. De tre grenene ledes av en General eller Admiral. 

* Hæren - *Hukbong Katihan ng Pilipinas*
* Marinen - *Hukbong Dagat ng Pilipinas*
**Filippinenes marinekorps - *Hukbong Kawal Pandagat ng Pilipinas*
*Flyvåpen - *Hukbong Himpapawid ng Pilipinas*

## Felleskommandoer
*Det filippinske militærakademiet
*Nasjonale Forsvarshøgskole

## Eksterne lenker
*
West Yorkshire Police

**West Yorkshire Police** er en regional britisk politistyrke med ansvar for West Yorkshire i England. Styrken er den fjerde største i England og Wales etter antall tjenestemenn. Sjef for styrken er per 2006 Chief Constable Colin Cramphorn, som fikk stillingen i november 2002. 

Styrken ble opprettet i 1974 ved at deler av West Yorkshire Constabulary ble slått sammen med Leeds City Police og Bradford City Police. Den fikk først navnet West Yorkshire Metropolitan Police. 

I mars 2006 ble det foreslått at West Yorkshire Police skal slås sammen med North Yorkshire Police, South Yorkshire Police og Humberside Police, ettersom de tre sistnevnte styrkene regnes for å være for små til å takle utfordringene i moderne politiarbeid.
Robert Peel

**Robert Peel**, 2. baronett, (født 5. februar 1788 i Ramsbottom i Bury i Lancashire i England, død 2. juli 1850 i London) var en britisk konservativ politiker som fungerte to ganger som Storbritannias statsminister fra 1834 til 1835 og fra 1841 til 1846. Han er betraktet som far av det moderne britiske politi og som en av grunnleggerne av det britiske konservative partiet.

## Liv og virke
### Bakgrunn
Han ble født i Ramsbottom i Lancashire, og var sønn av parlamentsmedlem Robert Peel, 1. baronett, som i den tidlige fasen av den industrielle revolusjon var en av landets rikeste tekstilprodusenter. Han ble utdannet ved Hipperholme Grammar School, Harrow School og Christ Church ved University of Oxford. 

### Politiker
Han kom inn i Underhuset i Det britiske parlamentet under veiledning av sin far og av Arthur Wellesley, den framtidige hertugen av Wellington, helten fra Waterloo, i 1809. Peel ble jevnt over forstått som en «kommende stjerne» i det konservative partiet og fungerte i rekke mindre minsterposter før han gikk inn i Kabinettet (regjeringen) for første gang som innenriksminister (1822–1827) hvor han reformerte og liberaliserte strafferetten og opprettet en moderne politistyrke.

Peel er særlig kjent for å ha hjulpet til med å innføre politistyrker i sin moderne form. Som innenriksminister (Home Secretary) opprettet han Metropolitan Police i 1829, noe som førte til populære tilnavn som «bobby» og «peeler» for de individuelle politifolkene i London.

Peel var en av Storbritannias mest populære statsmenn, kjent for varm fedrelandskjærlighet, kraftig vilje og stor utholdenhet når han omsider hadde truffet sitt valg, usedvanlig administrativ dyktighet og overlegne evner som debattant. Derimot var han ikke noent djervt nyskapende kraft, men i stedet en opportunitetsmann,som forstod kunsten å til rett tid gi etter for strømninger hvis endelige seier han fant uunnvikelige. Nødtvungen forsiktighet hva angikk politiske uttalelser i ungdomsårene hadde hos ham gjort kjølig forbeholdsomhet til en vane i hans offentlige opptreden.

## Ettermæle, verker, tidlige biografier
Flere statuer ble reist over Peel, deriblant en på Cheapside i London og en marmorstatue i Westminster Abbey. - En samling av Peels taler i underhuset (*Speeches etc.*) kom i fire bind i 1853, hans selvbiografiske *Memoirs* ble utgitt av earl Stanhope og viscount Cardwell (2 bind, 1856-1857), hans  korrespondanse av C.S. Parkes (*Sir Robert Peel, from his private papers*, 3 bind, 1891-1899). Blant mengden av biografier over Peel kan nevnes de av Guizot (1857), sir Lawrence Peel (1860), lord Dalling (1874), G. Barnett Smith (1881), lord Hardinge og A.W.Peel (1891), J.R. Thursfield (samme år), J. McCarthy (1892) og lord Rosebery (1899).

## Referanser


## Litteratur
* Anna Augusta Whittall Ramsay: *Sir Robert Peel.* Constable and Company, London 1928 (archive.org).
* Terence Andrew Jenkins: *Sir Robert Peel.* Macmillan, London 1999.

## Eksterne lenker
* 
* 
* «Sir Robert Peel», nettstedet til Downing Street
* «Biography of Sir Robert Peel», *Spartacus Educational*
Robert Peel (andre betydninger)

**Robert Peel** eller **Bobby Peel** er navnet til flere personer. Det viser oftest til Robert Peel, som to ganger var Storbritannias statsminister. 

* Robert Peel, 1. baronett (1750&ndash;1805), britisk politiker og industriherre
* Robert Peel (1788&ndash;1850), britisk statsminister
* Robert Peel, 3. baronett (1822&ndash;1895)
* Robert Peel (historiker) (1909&ndash;1992), sentral person i Christian Science
* Robert Francis Peel (1874&ndash;1924), St. Helenas guvernør 1920&ndash;1924
Isgalt

**Isgalt** (vitenskapelig navn *Macrourus berglax*) er en fiskeart, som tilhører skolestfamilien under torskefiskene. Arten lever stort sett i de kalde farvannene på strekningen Norge, Spitsbergen, Færøyene, Island og Grønland. Isgalten er påvist på 650 &ndash; 800 meters dyp i Norskehavet, men den trives på dyp helt ned til 2000 meter. 

Den blir opptil 110 cm lang og har store øyne, spiss snute og lang hale. Føden består av reker og andre bunndyr. Det drives ikke kommersielt fiske etter isgalt i dag, men den tas som bifangst ved fiske etter andre arter.

## Referanser




## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Eksterne lenker
*
Ansegisel

**Ansegisel** (født ca. 602, død før 679) var sønn til sankt Arnulf og hans kone Doda. Han tjente kong Sigibert III av Austrasia (634&ndash;656), sønn av kong Dagobert I (629&ndash;639) som hertug (latin: *dux*, en militær leder) og rikshovmester.

Han giftet seg en gang etter 639 med sankt Begga, datter til Pipin av Landen. De hadde følgende barn:

*Pipin av Herstal (635 eller 640&ndash;16. desember 714), rikshovmester av Austrasia
*Martin, greve av Laon
*Klotilda av Heristal (650&ndash;699), giftet seg med kong Teoderik III av Neustria 

Han ble drept en gang før 679, myrdet i en feide av sin fiende Gundewin.

## Referanser


## Litteratur
*
Thomas Ulsrud

**Thomas Ulsrud** (1971–2022) var en norsk curlingspiller som representerte Snarøen Curling Club i Bærum. Han var skip på Norges lag som ble verdensmester i VM i 2014 i Beijing.
 
I VM 2009 tok det norske laget bronse og kvalifiserte seg dermed til OL i Vancouver 2010, hvor Ulsrud ledet laget til finalen som Norge tapte 3–6 mot Canada. Det norske curlinglandslaget gjorde seg bemerket i media og hos publikum med sine «klovnebukser». Ulsrud vant sitt første EM-gull  i 2010, og forsvarte dette i 2011.

Ulsrud ble tildelt Collie Campbell Minnepris under curling-VM 2011.

## Resultater
* 1988: Junior-VM &ndash; tredjeplass (skip)
* 1997: EM &ndash; syvendeplass (skip)
* 1998: VM &ndash; femteplass (skip)
* 1999: VM &ndash; femteplass (reserve)
* 2002: EM &ndash; tredjeplass (skip)
* 2006: VM &ndash; tredjeplass (skip)
* 2007: EM &ndash; andreplass (skip)
* 2008: VM &ndash; tredjeplass (skip)
* 2008: EM &ndash; andreplass (skip)
* 2009: VM &ndash; tredjeplass (skip)
* 2009: EM &ndash; tredjeplass (skip)
* 2010: Vinter-OL &ndash; andreplass (skip)
* 2010: EM &ndash; førsteplass (skip)
* 2011: EM &ndash; førsteplass (skip)
* 2011: NM &ndash;førsteplass (skip)
* 2012: NM &ndash;førsteplass (skip)
* 2012: VM &ndash; fjerdeplass (skip)
* 2013: EM &ndash; andreplass (skip)
* 2014: EM &ndash; andreplass (skip)
* 2014: VM &ndash; førsteplass (skip)
* 2015: VM &ndash; andreplass (skip)
* 2015: EM &ndash; tredjeplass (skip)

## Lagkamerater
* Torger Nergård
* Håvard Vad Petersson
* Christoffer Svae

## Tidligere lagkamerater (til 2007)
* Torger Nergård (treer)
* Thomas Due (toer)
* Jan Thoresen (ener)
* Christoffer Svae (reserve)
* Johan Høstmælingen (ener og treer)

## Referanser


## Eksterne lenker
* 
* 
* 
*  Resultater og statistikk fra World Curling Federation
Warnakar II

**Warnakar II** (fransk: *Warnachaire* eller *Garnier*) var rikshovmester (*maior domus*) i det frankiske kongeriket Burgund (613–626) og for en kort tid Austrasia (612–613).

Warnakar var antagelig en nær slektning av sin forgjenger, den eldre Warnakar som hadde dødd i 598/599. Han yngre Warnakar fikk god omtale i en del av de bevarte kildematerialet i samtiden. I helgenbiografier er han rost for å støttet opprettelsen av klostre og religiøse kultsteder. Han synes også å ha vært aktiv i å fremme og spre helgenfortellinger. Han sendte redegjørelser om lidelsene til martyrene ved Langres og om livet til Desiderius som fulgte et brev til Caraunus av Paris.
Han startet sin karriere som regent i Teoderik IIs tid som mindreårig (596–ca. 604). Klotar II av Neustria alliert seg med sin fetter Teoderik II av Burgund mot dennes bror Teodebert II av Austrasia. De to fetterne beseiret Teodebert og deretter tok Teoderik Austrasia som ble forent med Burgund. De to rikshovmestre, Warnakar av Austrasia og Rado av Burgund så det som en mulighet for å bli kvitt den dominerende enkedronningen Brunhilda. Warnakar og Rado inviterte Klotar II til å invadere det forente riket Burgund og Austrasia. Med denne seieren, hvor Brunhilda ble henrettet, ble Burgund og Austrasia forent med Neustria. Klotar II ble konge av alle frankere, men på samme tid beholdt rikshovmestrene sine makt i de respektive områdene og styrte bortimot uavhengig av kongen.

I henhold til framstillingen i *[[Fredegars krønike]]* synes Warnakar å ha vært hjernen bak den politiske alliansen som fikk avsatt og til sist drept den aldrende Brunhilda. Sammen med Agrestius synes Warnakar å ha vært betydningsfull støttespillere fra det politiske og religiøse landskapet rundt Arnulf av Metz. Da Klotar ble enekonge av frankerne, lot han Warnakar ha makten i Austrasia en kort tid, men bekreftet ham i Bonneuil-sur-Marne i 617 som rikshovmester i Burgund. Dette embetet hadde han til han døde i 626 (eller 627 eller 628, da han skal ha kalt sammen en synode av burgundiske biskoper). Hans sønn, Godinus, etterfulgte ham.

## Referanser
José Garro

**José Garro** (født 7. juni 1986) er en kostarikansk fotballspiller. Han spilte på Fredrikstad fra 2004 til 2006, men fikk kun én obligatorisk kamp. Garro gikk på Haugetun Folkehøyskole i 2003/04.

## Referanser


## Eksterne lenker
*
Vebjørn Varlid

**Vebjørn Varlid** (født 8. juli 1990 i Førde, Sogn og Fjordane) er kommunikasjonssjef i Sentepartiet og tidligere norsk vektløfter, som konkurrerte for Tambarskjelvar Idrettslag i klasse +105 kg fram til han la opp i 2018. Han startet med vektløfting som 14-åring, og har vært på juniorlandslaget. Varlid var medlem av Senterungdommen. Den tidligere vektløfteren Ove Varlid er hans far.

## Meritter

* Bronse i NM for ungdom 2005, klasse 94 kg+    
* Gull i NM for lag i 2005 (sammen med Daniel Robert Shanks, Sindre Rørstadbotnen og Vegar Farsund)   
* Gull i ungdoms-NM 2006, klasse 94 kg+
* Gull i junior-NM 2006 klasse 105 kg+  
* Gull i nordisk mesterskap 2006
* 8.-plass i EM for ungdom 2006
* Gull i NM for lag i 2006 (sammen med Daniel Robert Shanks, Sindre Rørstadbotnen og Ole Martin Larsen
* Gull i ungdoms-NM 2007 klasse 94 kg+
* Gull i junior-NM 2007 klasse 105 kg+
* 8.-plass i EM for ungdom 2007 (7.-plass i rykk)
* Gull i nordisk mesterskap 2006
* 9.-plass i EM for junior 2008
* Norske og nordiske rekorder i ungdomsklassen (til og med 17 år) og juniorklassen (til og med 20 år)

## Referanser


## Eksterne lenker
* https://web.archive.org/web/20070927221057/http://avis.skolenettet.no/cgi-bin/skoleavis/imaker?id=137791&method=skrivervennlig - Intervju med Vebjørn Varlid
Sindre Rørstadbotnen

**Sindre Rørstadbotnen** (født 1992) er en norsk vektløfter.

## Personlige rekorder
*Rykk: 145&nbsp;kg
*Støt: 187&nbsp;kg
*Sammenlagt: 328&nbsp;kg

Rørstadbotnen løfter i klassen -105&nbsp;kg. Flere ganger Norsk mester i 94&nbsp;kg og -105&nbsp;kg, Nordisk mester og flere topplasseringer i Nordisk og EM. Rørstadbotnen løfter mest av samtlige norske løftere født i 1992.

## Meritter
*Gull i lag-NM 2005 (sammen med Vegar Farsund, Vebjørn Varlid og Daniel Robert Shanks  
*Sølv i NM for ungdom 2006, klasse 77&nbsp;kg
*Gull i lag-NM 2006 (sammen med Daniel Shanks, Vebjørn Varlid og Ole Martin Larsen.

## Referanser


## Eksterne lenker
*
Ove Varlid

**Ove Varlid** (født 14. januar 1957) er en norsk vektløfter fra Førde. 

Som seniorløfter løftet han for Førde IL og deltok i 90- og 100-kilosklassen. Han la opp som aktiv løfter i 1990. Etter dette har han stilt på NM for veteraner i Førde i 2000, men røk ut i rykk. Så tok han en fem år lang pause med unntak av noen klubbstevner og kom tilbake igjen ved Vestlands-mesterskapet i Haugesund i 2005 og gjorde 97-125 og vant dermed sin klasse, M3 105kg+. 

Varlid har etter dette stilt på flere stemner både regionalt og nasjonalt. Han jobber for tiden på Gilde i Førde.

Personlige rekorder som seniorløfter for Førde på 1980-tallet: 
* Rykk: 110kg 
* Støt: 140kg 
* Sammenlagt: 250kg 100-kilosklassen

Personlige rekorder som veteranløfter for Tambarskjelvar på 2000-tallet: 
* Rykk: 103kg 
* Støt: 132kg 
* Sammenlagt: 233kg 105kg+ klassen

## Referanser
Sant nord

**Sant nord** (også kalt **geodetisk nord** eller **geografisk nord**) er retningen mot den geografiske nordpolen. Dette er ikke det samme som magnetisk nord, som blir gitt av et kompass. Avhengig av kartprojeksjonen vil rutenettet på de fleste kart ikke peke nøyaktig mot sant nord. En kan finne tilnærmet sant nord ved hjelp av Nordstjernen.

Den synlige stjernen nærmest himmelens nordpol for 5000 år siden var Thuban.

## Se også
* Nord

## Kilder
*

## Referanser
Grimoald den eldre

**Grimoald den eldre** (fransk: *Grimaud l'Ainé*; født 616, død 657) var rikshovmester i det frankiske riket Austrasia fra 643 til 656. Han var sønn av Pipin av Landen og Itta av Metz. Grimoald tjenestegjorde under merovingerkongene Klodvig II og Klotar III. Han hadde to søstre, Gertrude av Nivelles og Begga, som begge ble erklært som helgener. Det ble også hans mor.

## Liv og virke
Da Pipin av Landen døde i 640, ble Grimoald overhode for sin husholdning, den mektigste i Austrasia. På dette tidspunktet gjorde Radulf, hertugen av Thüringen, opprør mot Sigibert III, konge av Austrasia. Grimoald deltok i den påfølgende militære ekspedisjonen mot opprørerne, men den mislyktes. Grimoald lyktes likevel i å redde livet til kongen og ble hans nære venn. Ved å fjerne rikshovmesteren Otto, tok han over posisjonen som hans far en gang hadde.

Grimoald overbeviste deretter den barnløse kongen i å adoptere sin sønn, Kildebert. Sigibert fikk til slutt en arving, Dagobert II, men Grimoald fryktet skjebnen til sitt eget dynasti og sendte den unge Dagobert i eksil, enten til et irsk kloster eller katedralskolen i Poitiers. Da Sigibert døde, innsatte Grimoald sin egen sønn på tronen i Austrasia.

Der er to forskjellige beretninger om hans død. Den første versjonen forteller at Grimoald ble avsatt og henrettet av kongen av Neustria, som således gjenforente frankernes kongerike. Den andre, *[[Liber historiae Francorum]]*, forteller at Klodvig II av Neustria tok ham til fange og henrettet ham i 657. Denne kilden behandlet derpå Klodvigs styre med fiendskap og hans sønn Klotar III med forakt.

## Referanser


## Litteratur
* Riché, Pierre (1983 ): *Les Carolingiens, une famille qui fit l'Europe*, Paris: Hachette, coll. «Pluriel»,‎ (ny utg.. 1997), ISBN 2-01-278851-3, s. 29-34
* Settipani, Christian (1993): *La Préhistoire des Capétiens* (Nouvelle histoire généalogique de l'auguste maison de France, bind. 1), Villeneuve d'Ascq, réd. Patrick van Kerrebrouck,‎ ISBN 978-2-95015-093-6
Linear energy transfer

## Linear Energy Transfer (LET)

Når en ioniserende partikkel treffer et stoff, vil den gradvis tape energi ved støtprosesser. Det innebærer at det dannes mange ioner/eksitasjoner langs partikkelens bane. Partikkelen vil til slutt miste all sin energi og stoppe helt opp. Ioniserende stråling med høy LET-verdi avsetter mye energi på et lite område. Det vil si at mange atomer i samme celle kan bli utsatt for ionisasjoner, som igjen kan føre til ødeleggelser i form av biologisk celleforandring, kreft. 

Alfa-stråling har høy LET-verdi, det vil si at den gir fra seg mye energi per lengdeenhet. Energien blir avgitt i stoffet ved at den krasjer med atomene. Det er altså stor sannsynlighet for ionisasjoner. Alfa-partikkelen har liten rekkevidde og ionisasjonene vil dermed skje på et lite område. Dette gjør at alfa-strålingen er den farligste strålingen i biologisk vev. Ettersom den har så liten gjennomtrengelighet er alfa-strålingen ikke riktig så farlig før du får den helt inntil kroppen, eller puster den inn.

Gamma-stråling har større gjennomtrengelighet, men mindre LET-verdi enn alfa-stråling. Det vil si at den ikke gir fra seg så mye energi og har langt færre ionisasjoner på sin vei.

Både gamma- og røntgenstråling trenger lett gjennom et menneske. Det er bare stråling som trenger ut av kroppen som kan måles, det er derfor disse kan brukes i medisinsk diagnostikk. Gamma- kilder benyttes i nukleærmedisinske undersøkelser.
Parthemius

**Parthemius** (død 548) var rikshovmester under styret til Teodebert I. Han var svært upopulær blant sitt folk for skattene han innkrevde. Han mydet sin venn Ausanius og hans kone Papianella av misunnelse. 

Kort tid etter kongens død i 548, konspirerte folket mot ham og han flyktet fra hovedstaden til Trèves sammen med to biskoper. Han gjemte seg i en kirke, men landsbyboerne fant ham og steinet ham ihjel.

## Eksterne lenker
* Gregorius av Tours, oversett av Ernest Brehaut. ''History of the Franks: Books I-X'' . (1916).
Trump Tower

**Trump Tower** er en skyskraper i New York. Den 202 meter høye bygningen ligger langs Fifth Avenue, sentralt i Manhattans Midtown. Den er oppkalt etter byggherren, den amerikanske entreprenøren, senere president, Donald Trump.

## Se også
*Trump World Tower

## Referanser
Pierre Balmain

**Pierre Alexandre Claudius Balmain** (1914–1982) var en fransk motedesigner. Han åpnet egne motehus i Paris, Brussel, New York og Caracas.

Pierre Balmain var blant de parisiske moteskaperne som lanserte «new look» i årene etter andre verdenskrig. Balmain, jobbet tett sammen med Christian Dior og åpnet sitt eget motehus i 1945. Han ble kjent som en skaper av en ultrafeminin og sofistikert kvinnemote. Hans plagg var enkle i konstruksjon og snitt, men supplert med broderier og pelsdetaljer.

Han lagde også parfymer.

## Referanser


## Eksterne lenker
* 
* 
*  House of Balmain